Anchetă delicată la Cluj-Napoca, unde poliţiştii caută nişte părinţi care şi-au aruncat bebeluşul la groapa de gunoi. Trupul nou-născutului a căzut azi-dimineaţă dintr-o maşină care descărca deşeuri, iar angajaţii îngroziţi au sunat imediat la 112.

Anchetatorii vorbesc despre crimă: şi-au dat seama că este vorba despre o fetiţă care ar fi venit pe lume cu puţin înainte de termen.

Ca să afle cine şi-a ucis bebeluşul, oamenii legii au stat de vorbă cu angajaţii rampei şi vor reface traseul de pe care maşina de gunoi a adunat deşeurile.

Astfel, anchetatorii speră că vor ajunge la autorul sinistrului gest.

Au indicii că bebeluşul ar fi fost aruncat într-o pubelă dintr-o localitate aflată la 20 de kilometri de Cluj-Napoca.

Planul lor este să meargă acolo şi să afle care sunt femeile care au născut de curând.